Eyes Open

"Eyes Open" (בעברית: "עֵינַיִם פְּקוּחוֹת") הוא סינגל שהוקלט על ידי הזמרת-יוצרת האמריקאית טיילור סוויפט, מתוך פסקול הסרט האמריקאי, "משחקי הרעב" (2012).<ref name=":1"></ref><ref name=":2"></ref><ref name=":3"></ref> השיר יצא לאור ב-27 במרץ 2012, על ידי חברות התקליטים ביג משין רקורדס וריפבליק רקורדס, כסינגל השני מתוך הפסקול.<ref name=":1" /><ref name=":2" /><ref name=":3" /> סוויפט כתבה את השיר לבדה והפיקה אותו עם נייתן צ'פמן. מבחינה מוזיקלית, הוא שיר רוק אלטרנטיבי. מבחינה לירית, מילותיו מדברות על יחסיה של קטניס אוורדין עם הקפיטול ועל כך שאסור לה לסמוך על אף אחד.<ref name=":3" />

השיר ספג שבחים ביקורתיים מטעם מבקרי המוזיקה, שרבים מהם תיארו אותו כבולט בפסקול. מעבר לכך, כתבו כי הוא מציג את הטון של סוויפט בצורה טובה יותר, בהשוואה לשיריה הקודמים. השיר קיבל מועמדות במהלך טקס פרסי בחירת הנוער 2012 בקטגוריית "הסינגל הטוב ביותר – אישה", וזכה בפרס. בארצות הברית, "Eyes Open" הגיע בשיאו למקום ה-19 במצעד הבילבורד הוט 100 והפך לשיר הראשון מסדרת "משחקי הערב" שהצליח לעשות זאת. איגוד תעשיית ההקלטות האמריקאי (RIAA) העניק לו את תואר הפלטינה, על מכירות של למעלה ממיליון עותקים במדינה, ובשנת 2017 דווח שנמכרו ממנו 400,000 עותקים נוספים.<ref name=":4"></ref> "Eyes Open" נכנס לעשירייה הפותחת במצעד הסינגלים שבניו זילנד.

== רקע והוצאה ==
"Eyes Open" היה אחד משני שירים שסוויפט כתבה והקליטה עבור פסקול הסרט, "משחקי הרעב", כשהשני היה "Safe & Sound". סוויפט ביצעה לראשונה את השיר במהלך הופעה באוקלנד שהתקיימה במסגרת סיבוב ההופעות השני שלה "Speak Now World Tour". לפני שביצעה אותו היא אמרה לקהל:

השיר הודלף לפני תאריך יציאתו הרשמי ב-20 במרץ 2012.<ref></ref> קליפ המילים הרשמי שלו הועלה לערוץ היוטיוב של טיילור סוויפט ב-17 במאי באותה השנה.<ref></ref><ref></ref>

== הרכב ומשמעות ==

"Eyes Open" הוא שיר באורך של ארבע דקות וארבע שניות. מבקרי המוזיקה טענו שהוא מכיל את סוגת הרוק האלטרנטיבי.<ref></ref> לדברי סוויפט, היא כתבה את השיר על יחסיה של קטניס אוורדין עם הקפיטול ועל כך שאסור לה לסמוך על אף אחד. היא תיארה אותו כמנוגד ל-"Safe & Sound" המלנכולי, וקבעה כי "השיר "Eyes Open" מהיר בהרבה מ-"Safe & Sound" והגוון המוזיקלי של שניהם שונה לחלוטין זה מזה".<ref></ref> השיר נכתב בסולם סול מז'ור ובעל 137 פעימות בדקה.<ref></ref>

משמעות השיר קשורה בעיקר ל"משחקי הרעב". בסרט, צריכים תמיד להישאר ערניים ומכאן נגזר שמו של השיר "Eyes Open" (בעברית: "עיניים פקוחות"). כמו כן, מאבק ההישרדות של קטניס קשור לקשיים עמם התמודדה בחייה. היא מאמינה שבזמן שהיא מקיימת מעשים טובים, האנשים מאחוריה מחכים שתעשה טעות.<ref></ref> בשירה של סוויפט "The Lucky One" הלקוח מהאלבום Red, ישנה התייחסות נוספת לסרט.<ref></ref> הגשר המוזיקלי ב-"Eyes Open" מתייחס למשימה האחרונה שעל קטניס לבצע כדי לזכות ב"משחקי הרעב".<ref></ref>

== ביקורת ==
השיר ספג שבחים ביקורתיים מטעם מבקרי המוזיקה, שרבים מהם תיארו אותו כבולט בפסקול. מעבר לכך, כתבו כי הוא מציג את הטון של סוויפט בצורה טובה יותר, בהשוואה לשיריה הקודמים. במהלך סקירת The Hunger Games: Songs from District 12 and Beyond, מאט ביורקה כינה את "Eyes Open" כאחד ה"בולטים" בו.<ref></ref> ג'ייסון ליפשוץ מבילבורד סקר אותו גם כן, והפנה כלפיו ביקורת חיובית. ברולינג סטון הוא דורג במקום ה-104 ברשימת "כל 206 השירים של טיילור סוויפט, לפי דירוג", שפורסמה על ידי רוב שפילד.<ref name=":0"></ref> באטלנטיק שיבחו את השיר, תוך שכינו אותו כ"המנון המזכיר את אבריל לאבין".<ref></ref>

ב-BuzzFeed דורג במקום ה-115 ברשימת "167 השירים הטובים ביותר של טיילור סוויפט, לפי דירוג",<ref name=":6" /> בעוד שב-NME דורג במקום ה-119 ברשימת "השירים הטובים ביותר של טיילור סוויפט, לפי דירוג".<ref name=":7" /> במגזין Paste דורג במקום ה-93 ברשימת "158 השירים הטובים ביותר של טיילור סוויפט, לפי דירוג",<ref name=":8" /> תוך שב-Vulture דורג במקום ה-150 ברשימת "179 השירים הטובים ביותר של טיילור סוויפט, לפי דירוג".<ref name=":9" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|104
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|115
|<ref name=":6"></ref>
|-
|NME
|השירים הטובים ביותר של טיילור סוויפט, לפי דירוג
|119
|<ref name=":7"></ref>
|-
|Paste
|158 השירים הטובים ביותר של טיילור סוויפט, לפי דירוג
|93
|<ref name=":8"></ref>
|-
|Vulture
|179 השירים הטובים ביותר של טיילור סוויפט, לפי דירוג
|150
|<ref name=":9"></ref>
|}

== הצלחה מסחרית ==
השיר הופיע לראשונה במצעד הבילבורד הוט 100 במקום ה-19 עם מכירות של למעלה מ-176,000 בשבוע הבכורה שלו.<ref></ref> "Eyes Open" הופיע לראשונה במצעד שירי הפופ של בילבורד במקום ה-28, והפך לראשון שלה שהצליח להופיע לראשונה במקום כזה במצעד הזה,<ref></ref> אך לאחר כמה חודשים הוציאה את השיר "We Are Never Ever Getting Back Together" שהופיע לראשונה במקום ה-18 במצעד. ב-28 באפריל 2012 דווח כי השיר עלה למקום ה-20 במצעד.<ref name=":5"></ref> השיר הופיע לראשונה במקום ה-24 במצעד 40 השירים למבוגרים וב-12 במאי 2012 עלה למקום ה-11.<ref name=":5" /> לאחר מכן, הפך לשירה ה-16 שקיבל את תואר הפלטינה בארצות הברית ולשירה השני מ-The Hunger Games שעשה זאת.<ref></ref> בנובמבר 2017, דווח כי הוא נמכר בלמעלה מ-1.4 מיליון עותקים בארצות הברית, מה שהפך אותו לאחד משירי הנושא הנמכרים ביותר של סוויפט במדינה.<ref name=":4" />

מחוץ לארצות הברית, זכה "Eyes Open" להצלחה מתונה. בקנדה הוט 100 הגיע למקום ה-17 במצעד שפורסם ב-7 באפריל 2012.<ref name=":5" /> במצעד ה-CHR/Top 40 וה-Hot AC הגיע למקומות ה-34 וה-24 בהתאמה.<ref name=":5" /> במצעד הסינגלים האוסטרלי, הגיע למקום ה-47 במצעד שפורסם ב-26 במרץ 2012.<ref></ref> בניו זילנד, הגיע למקום השישי, והפך לשירה השלישי של סוויפט שנכנס לעשירייה הפותחת במצעד של המדינה, כשהקודמים לכך היו "Love Story" ו-"You Belong with Me". בנוסף לכך, "Eyes Open" זכה להצלחה במצעד הסינגלים האירי ובמצעד הסינגלים הבריטי, שם הגיע למקומות ה-65 וה-70 בהתאמה.<ref></ref>

"Eyes Open" היה השיר היחיד מסדרת סרטי "משחקי הרעב" שהצליח להגיע למקום ה-19 במצעד הבילבורד הוט 100, עד שבשנת 2014 הצליח השיר "The Hanging Tree" של ג'יימס ניוטון הווארד וג'ניפר לורנס להגיע למקום ה-12.<ref></ref>

==פרסים ומועמדויות==
{| class="wikitable"
|-
! שנה
! טקס
! קטגוריה
! תוצאה
! מקור
|-
! scope="row" rowspan="1"| 2012
| פרסי בחירת הנוער
| הסינגל הטוב ביותר – אישה
| 
|style="text-align:center;"|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|1,400,000
|-
!ניו זילנד (RMNZ)
|זהב
|7,500
|-
! colspan="3" |סיכום
|-
!בכל העולם
|
|1,902,000<small></small><ref name=":13232"></ref>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!ארצות הברית
|27 במרץ 2012
|רדיו להיטים עכשוויים
|ביג משין • ריפבליק
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי טיילור סוויפט
קטגוריה:שירי משחקי הרעב
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:שירים מסרטי קולנוע
קטגוריה:בלדות קאנטרי
קטגוריה:בלדות רוק
קטגוריה:זוכי פרס בחירת הנוער: שירים
קטגוריה:סינגלים בהוצאת ביג משין רקורדס
קטגוריה:סינגלים בהוצאת ריפבליק רקורדס